*****

ΚΑΝΟΝΙΣΜΟΣ (ΕΟΚ) αριθ. 961/89 ΤΗΣ ΕΠΙΤΡΟΠΗΣ

της 13ης Απριλίου 1989

για τροποποίηση του κανονισμού (ΕΟΚ) αριθ. 380/88 για τον καθορισμό του καταλόγου των μέτρων που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1883/78 του Συμβουλίου της 2ας Αυγούστου 1978 για τους γενικούς κανόνες για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (1), όπως τροποποιήθηκε τελευταία από τον κανονισμό (ΕΟΚ) αριθ. 787/89 (2), και ιδίως το άρθρο 1,

Εκτιμώντας:

ότι ο κατάλογος των μέτρων που ανταποκρίνονται στην έννοια των παρεμβάσεων που προορίζονται για τη ρύθμιση των γεωργικών αγορών που αναφέρεται στο άρθρο 1 του κανονισμού (ΕΟΚ) αριθ. 1883/78 εμφαίνεται στο παράρτημα του κανονισμού (ΕΟΚ) αριθ. 380/88 (3), όπως τροποποιήθηκε από τον κανονισμό (ΕΟΚ) αριθ. 2938/88 (4)·

ότι ο κατάλογος που προαναφέρθηκε, συνιστά απογραφή των μέτρων παρέμβασης που χρηματοδοτούνται από το ΕΓΤΠΕ, τμήμα Εγγυήσεων και είναι δηλωτικού χαρακτήρα·

ότι θα πρέπει να επικαιροποιηθεί ο κατάλογος αυτός λόγω των τροποποιήσεων που έλαβαν χώρα από την κατάρτισή του·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΟΚ) αριθ. 380/88 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Απριλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 216 της 5. 8. 1978, σ. 1.

(2) ΕΕ αριθ. L 85 της 30. 3. 1989, σ. 1.

(3) ΕΕ αριθ. L 38 της 11. 2. 1988, σ. 10.

(4) ΕΕ αριθ. L 264 της 24. 9. 1988, σ. 47.

ΠΑΡΑΡΤΗΜΑ

ΚΑΤΑΣΤΑΣΗ ΠΟΥ ΠΡΟΒΛΕΠΕΤΑΙ ΣΤΟ ΑΡΘΡΟ 1 ΤΟΥ ΚΑΝΟΝΙΣΜΟΥ (ΕΟΚ) αριθ. 380/88

Ι. ΤΟΜΕΑΣ ΣΙΤΗΡΩΝ ΚΑΙ ΟΡΥΖΑΣ

Α. Σιτηρά

1. Η εισφορά συνυπευθυνότητας που προβλέπεται στο άρθρο 4 του κανονισμού (ΕΟΚ) αριθ. 2727/75 (περίοδοι 1988/89 έως 1991/92).

2. Η συμπληρωματική εισφορά συνυπευθυνότητας που προβλέπεται στο άρθρο 4β του κανονισμού (ΕΟΚ) αριθ. 2727/75 (περίοδοι 1988/89 έως 1991/92).

3. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 7 παράγραφοι 1, 2 και 3 του κανονισμού (ΕΟΚ) αριθ. 2727/75.

4. Τα ειδικά μέτρα παρέμβασης που προβλέπονται στο άρθρο 8 παράγραφοι 1 και 2 του κανονισμού (ΕΟΚ) αριθ. 2727/75.

5. Οι εξισωτικές αποζημιώσεις για τα αποθέματα ορισμένων σιτηρών που υπάρχουν κατά το τέλος της περιόδου εμπορίας και προβλέπονται στο άρθρο 9 του κανονισμού (ΕΟΚ) αριθ. 2727/75.

6. Οι ενισχύσεις στην παραγωγή σκληρού σίτου που προβλέπονται στο άρθρο 10 του κανονισμού (ΕΟΚ) αριθ. 2727/75.

7. Οι επιστροφές στην παραγωγή που προβλέπονται στα άρθρα 11 και 11α του κανονισμού (ΕΟΚ) αριθ. 2727/75, καθώς και η πριμοτοδότηση για το άμυλο γεωμήλων που προβλέπεται στο άρθρο 11 παράγραφος 3 του κανονισμού αυτού.

8. Η ενίσχυση που χορηγείται για τα σιτηρά που συγκομίζονται στην Κοινότητα και προορίζονται για νέες βιομηχανικές χρήσεις, που προβλέπεται στο άρθρο 11β του κανονισμού (ΕΟΚ) αριθ. 2727/75.

9. Η άμεση ενίσχυση στους μικρούς παραγωγούς που προβλέπεται στο άρθρο 2 του κανονισμού (ΕΟΚ) αριθ. 2727/75.

Β. Όρυζα

1. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 5 παράγραφοι 1, 2 και 3 του κανονισμού (ΕΟΚ) αριθ. 1418/76.

2. Τα ειδικά μέτρα παρέμβασης που προβλέπονται στο άρθρο 6 του κανονισμού (ΕΟΚ) αριθ. 1418/76.

3. Οι εξισωτικές αποζημιώσεις για τα αποθέματα που υπάρχουν κατά το τέλος της περιόδου εμπορίας που προβλέπονται στο άρθρο 8 του κανονισμού (ΕΟΚ) αριθ. 1418/76.

4. Η ενίσχυση στην παραγωγή για ορισμένες ποικιλίες όρυζας που προβλέπονται στο άρθρο 8α του κανονισμού (ΕΟΚ) αριθ. 1418/76.

5. Οι επιστροφές στην παραγωγή που προβλέπονται στα άρθρα 9 και 9α του κανονισμού (ΕΟΚ) αριθ. 1418/76.

6. Οι επιδοτήσεις για παραδόσεις όρυζας προέλευσης κρατών μελών προς το υπερπόντιο γαλλικό διαμέρισμα Ρεϋνιόν, οι οποίες προβλέπονται στο άρθρο 11α του κανονισμού (ΕΟΚ) αριθ. 1418/76.

ΙΙ. ΤΟΜΕΑΣ ΖΑΧΑΡΗΣ

1. Τα έξοδα αποθεματοποίησης που προβλέπονται στο άρθρο 8 παράγραφος 2 του κανονισμού (ΕΟΚ) αριθ. 1785/81.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 9 παράγραφος 1 και των άρθρων 11 και 34 του κανονισμού (ΕΟΚ) αριθ. 1785/81.

3. Οι πριμοδοτήσεις για ζάχαρη που καθίσταται ακατάλληλη για την ανθρώπινη διατροφή, οι οποίες προβλέπονται στο άρθρο 9 παράγραφος 3 του κανονισμού (ΕΟΚ) αριθ. 1785/81.

4. Οι επιστροφές στην παραγωγή που προβλέπονται στο άρθρο 9 παράγραφος 3 του κανονισμού (ΕΟΚ) αριθ. 1785/81.

5. Τα κατάλληλα μέτρα που λαμβάνονται για τη διάθεση της ζάχαρης που παράγεται στα υπερπόντια γαλλικά διαμερίσματα, καθώς και αυτά που λαμβάνονται υπέρ της ακατέργαστης ζάχαρης που παράγεται από ζαχαρότευτλα που συγκομίζονται στην Κοινότητα, κατ' εφαρμογή του άρθρου 9 παράγραφος 4 του κανονισμού (ΕΟΚ) αριθ. 1785/81.

6. Η κοινοτική ενίσχυση για την προσαρμογή της μεταποιητικής βιομηχανίας τεύτλων σε λευκή ζάχαρη στην αυτόνομη περιοχή των Αζορών κατ' εφαρμογή του άρθρου 9 παράγραφος 4α του κανονισμού (ΕΟΚ) αριθ. 1785/81 (περίοδοι 1987/88 έως 1991/92).

7. Η ενίσχυση προσαρμογής της κοινοτικής βιομηχανίας ραφιναρίσματος της προτιμησιακής ακατέργαστης ζάχαρης από ζαχαροκάλαμο, η οποία προβλέπεται στο άρθρο 9 παράγραφος 4β πρώτο εδάφιο του κανονισμού (ΕΟΚ) αριθ. 1785/81 (περίοδοι εμπορίας 1987/88 έως 1990/91).

8. Η συμπληρωματική ενίσχυση που χορηγείται για το ραφινάρισμα της ακατέργαστης ζάχαρης από ζαχαροκάλαμο που παράγεται στα γαλλικά υπερπόντια διαμερίσματα, καθώς και για την ακατέργαστη ζάχαρη από τεύτλα που συγκομίζονται στην Κοινότητα, η οποία προβλέπεται στο άρθρο 9 παράγραφος 4β τρίτο εδάφιο του κανονισμού (ΕΟΚ) αριθ. 1785/81 (περίοδοι εμπορίας 1987/88 έως 1990/91).

9. Τα ειδικά μέτρα παρέμβασης για την εξασφάλιση του εφοδιασμού που προβλέπονται στο άρθρο 10 του κανονισμού (ΕΟΚ) αριθ. 1785/81. 10. Οι επιδοτήσεις κατά την εισαγωγή που προβλέπονται στο άρθρο 18 παράγραφος 2 του κανονισμού (ΕΟΚ) αριθ. 1785/81.

11. 25 % της ενίσχυσης προσαρμογής που χορηγείται για το ραφινάρισμα της προτιμησιακής ακατέργαστης ζάχαρης από ζαχαροκάλαμο ανά περίοδο εμπορίας από το Ηνωμένο Βασίλειο, σύμφωνα με το άρθρο 46 παράγραφος 6 του κανονισμού (ΕΟΚ) αριθ. 1785/81 (περίοδοι εμπορίας 1987/88 έως 1990/91).

12. Το ποσό που αναφέρεται στο άρθρο 6 του κανονισμού (ΕΟΚ) αριθ. 1789/81, το οποίο εισπράττεται για τη ζάχαρη που υπάγεται στο ελάχιστο απόθεμα και διατίθεται διαφορετικά από ό,τι ορίζουν οι προβλεπόμενοι κανόνες.

ΙΙΙ. ΤΟΜΕΑΣ ΛΙΠΑΡΩΝ ΟΥΣΙΩΝ

Α. Ελαιόλαδο

1. Η ενίσχυση στην παραγωγή που προβλέπεται στο άρθρο 5 παράγραφος 1 του κανονισμού (ΕΟΚ) αριθ. 136/66/ΕΟΚ.

2. Το ποσοστό ενίσχυσης στην παραγωγή διατίθεται για τη χρηματοδότηση των πράξεων που αποσκοπούν στην ποιοτική βελτίωση της ελαιοπαραγωγής βάσει του άρθρου 5 παράγραφος 4 του κανονισμού (ΕΟΚ) αριθ. 136/66/ΕΟΚ.

3. Η ενίσχυση στην κατανάλωση που προβλέπεται στο άρθρο 11 παράγραφος 1 του κανονισμού (ΕΟΚ) αριθ. 136/66/ΕΟΚ.

4. Οι ενέργειες πληροφόρησης και οι άλλες ενέργειες για την προώθηση της κατανάλωσης του ελαιολάδου που παράγεται στην Κοινότητα, οι οποίες προβλέπονται στο άρθρο 11 παράγραφος 6 του κανονισμού (ΕΟΚ) αριθ. 136/66/ΕΟΚ.

5. Οι αγορές και παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή του άρθρου 12 παράγραφοι 1, 2 και 2α του κανονισμού (ΕΟΚ) αριθ. 136/66/ΕΟΚ.

6. Τα μέτρα που προβλέπονται στο άρθρο 13 του κανονισμού (ΕΟΚ) αριθ. 136/66/ΕΟΚ (ρυθμιστικό απόθεμα).

7. Οι επιστροφές στην παραγωγή για το ελαιόλαδο που χρησιμοποιείται στην παρασκευή ιχθύων και λαχανικών, που προβλέπονται στο άρθρο 20α του κανονισμού (ΕΟΚ) αριθ. 136/66/ΕΟΚ.

8. Οι συμβάσεις αποθεματοποίησης που προβλέπονται στο άρθρο 20δ παράγραφος 3 του κανονισμού (ΕΟΚ) αριθ. 136/66/ΕΟΚ.

Β. Ελαιούχοι σπόροι

1. Η πριμοτοδότηση που προβλέπεται για τους κραμβόσπορους και τους γογγυλόσπορους τους επονομαζόμενους «διπλό μηδέν», στο άρθρο 24α του κανονισμού (ΕΟΚ) αριθ. 136/66/ΕΟΚ.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή του άρθρου 26 παράγραφος 1 του κανονισμού (ΕΟΚ) αριθ. 136/66/ΕΟΚ.

3. Οι ενισχύσεις για τους συγκομιζόμενους και μεταποιούμενους σπόρους που προβλέπονται στο άρθρο 27 παράγραφος 1 του κανονισμού (ΕΟΚ) αριθ. 136/66/ΕΟΚ.

4. Η αποζημίωση ταχείας εμπορίας που προβλέπεται στο άρθρο 27 παράγραφος 2 του κανονισμού (ΕΟΚ) αριθ. 136/66/ΕΟΚ.

5. Τα διαφορικά ποσά που προβλέπονται στο άρθρο 1 του κανονισμού (ΕΟΚ) αριθ. 1569/72.

6. Οι ενισχύσεις για τους λιναρόσπορους που προβλέπονται στο άρθρο 2 του κανονισμού (ΕΟΚ) αριθ. 569/76.

7. Η ενίσχυση για τους σπόρους σόγιας που προβλέπεται στο άρθρο 2 του κανονισμού (ΕΟΚ) αριθ. 1491/85.

8. Η εξισωτική ενίσχυση για τους ηλιανθόσπορους, κραμβόσπορους και γογγυλόσπορους που συγκομίζονται στην Ισπανία, η οποία προβλέπεται στο άρθρο 14 του κανονισμού (ΕΟΚ) αριθ. 457/86.

9. Η ειδική ενίσχυση για τους ηλιανθόσπορους που παράγονται και μεταποιούνται στην Πορτογαλία, η οποία προβλέπεται στο άρθρο 1 του κανονισμού (ΕΟΚ) αριθ. 1920/87 (διάρκεια ισχύος: 31 Δεκεμβρίου 1990).

10. Η ειδική ενίσχυση για τους σπόρους σόγιας που παράγονται και μεταποιούνται στην Πορτογαλία, η οποία προβλέπεται στο άρθρο 1 του κανονισμού (ΕΟΚ) αριθ. 2286/88 (διάρκεια ισχύος: 31 Δεκεμβρίου 1990).

11. Η ενίσχυση για τους σπόρους κάνναβης που προβλέπεται στο άρθρο 1 του κανονισμού (ΕΟΚ) αριθ. 3698/88.

Γ. Κοινές διατάξεις στον τομέα των λιπαρών ουσιών

Τα ενδεχόμενα μέτρα παρέκκλισης που αποφασίζονται κατ' εφαρμογή του άρθρου 36 του κανονισμού αριθ. 136/66/ΕΟΚ.

IV. ΤΟΜΕΑΣ ΠΡΩΤΕΪΝΟΥΧΩΝ

Α. Πίσα, κουκιά, φούλια και γλυκά λούπινα

1. Η ενίσχυση για τα κοινοτικά προϊόντα που χρησιμοποιούνται στην παρασκευή ζωοτροφών, η οποία προβλέπεται στο άρθρο 3 παράγραφος 1 του κανονισμού (ΕΟΚ) αριθ. 1431/82.

2. Η ενίσχυση για τα κοινοτικά προϊόντα που χρησιμοποιούνται στην ανθρώπινη διατροφή ή τη διατροφή ζώων, η οποία προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1431/82.

3. Τα διαφορικά ποσά που προβλέπονται στο άρθρο 12α του κανονισμού (ΕΟΚ) αριθ. 2036/82. Β. Αποξηραμένες ζωοτροφές

Η ενίσχυση που προβλέπεται στο άρθρο 5 του κανονισμού (ΕΟΚ) αριθ. 1117/78.

V. ΤΟΜΕΑΣ ΥΦΑΝΤΙΚΩΝ ΦΥΤΩΝ ΚΑΙ ΜΕΤΑΞΟΣΚΩΛΗΚΩΝ

Α. Υφαντουργικός λίνος και κάνναβη

1. Τα μέτρα για την ενθάρρυνση της χρησιμοποίησης ινών λίνου, και προϊόντων που παράγονται από αυτές, που προβλέπονται στο άρθρο 2 του κανονισμού (ΕΟΚ) αριθ. 1308/70.

2. Η ενίσχυση στην παραγωγή που προβλέπεται στο άρθρο 4 του κανονισμού (ΕΟΚ) αριθ. 1308/70.

3. Η ενίσχυση για ιδιωτική αποθεματοποίηση που προβλέπεται στο άρθρο 5 του κανονισμού (ΕΟΚ) αριθ. 1308/70.

Β. Μεταξοσκώληκες

Η ενίσχυση στην εκτροφή που προβλέπεται στο άρθρο 2 του κανονισμού (ΕΟΚ) αριθ. 845/72.

VI. ΤΟΜΕΑΣ ΟΠΩΡΟΚΗΠΕΥΤΙΚΩΝ

Α. Νωπά οπωροκηπευτικά

1. Η χρηματική αντιστάθμιση που προβλέπεται στα άρθρα 6 και 8 του κανονισμού (ΕΟΚ) αριθ. 2511/69 και η οποία προορίζεται να προωθήσει την εμπορία στον τομέα των κοινοτικών εσπεριδοειδών.

2. Η χρηματική αντιστάθμιση που προβλέπεται στο άρθρο 3 του κανονισμού (ΕΟΚ) αριθ. 2601/69 και η οποία προορίζεται να ενθαρρύνει την προσφυγή στη μεταποίηση ορισμένων ποικιλιών πορτοκαλιών.

3. Η χρηματική αντιστάθμιση που χορηγείται στις οργανώσεις παραγωγών, που προβαίνουν σε ενέργειες παρέμβασης, η οποία προβλέπεται στο άρθρο 18 του κανονισμού (ΕΟΚ) αριθ. 1035/72.

4. Η αποζημίωση που χορηγείται στους παραγωγούς-μη μέλη, που αναφέρεται στο άρθρο 18α του κανονισμού (ΕΟΚ) αριθ. 1035/72.

5. Οι αγορές που προβλέπονται στα άρθρα 19 και 19α του κανονισμού (ΕΟΚ) αριθ. 1035/72, όταν η κοινοτική αγορά βρίσκεται σε κατάσταση σοβαρής κρίσης.

6. Τα μέτρα διάθεσης των προϊόντων που αποσύρονται από την αγορά, τα οποία προβλέπονται στο άρθρο 21 παράγραφοι 1 και 3 του κανονισμού (ΕΟΚ) αριθ. 1035/72.

7. Οι αποζημιώσεις που χορηγούνται στους κατόχους γεωργικών εκμεταλλεύσεων, κατ' εφαρμογή του άρθρου 21 παράγραφος 2 του κανονισμού (ΕΟΚ) αριθ. 1035/72.

8. Η χρηματική αντιστάθμιση που προβλέπεται στον κανονισμό (ΕΟΚ) αριθ. 1035/77 και αποσκοπεί στην ενθάρρυνση της εμπορίας των μεταποιημένων προϊόντων με βάση τα λεμόνια.

9. Η χρηματοδοτική συμμετοχή στις αποσύρσεις που πραγματοποιούνται στην Ισπανία κατά τη διάρκεια της πρώτης περιόδου, η οποία προβλέπεται στο άρθρο 133 παράγραφος 3 στοιχείο β) της πράξης προσχώρησης της Ισπανίας και της Πορτογαλίας, καθώς και στο άρθρο 1 του κανονισμού (ΕΟΚ) αριθ. 484/86.

Β. Μεταποιημένα οπωροκηπευτικά

1. Η ενίσχυση στην παραγωγή για κονσέρβες ανανά, η οποία προβλέπεται στο άρθρο 1 του κανονισμού (ΕΟΚ) αριθ. 525/77.

2. Η ενίσχυση στην παραγωγή για ορισμένα μεταποιημένα προϊόντα με βάση τα οπωροκηπευτικά που συγκομίζονται στην Κοινότητα, η οποία προβλέπεται στο άρθρο 2 του κανονισμού (ΕΟΚ) αριθ. 426/86.

3. Η πριμοδότηση που παρέχεται στους μεταποιητές ντομάτας, η οποία προβλέπεται στο άρθρο 3 παράγραφος 1α του κανονισμού (ΕΟΚ) αριθ. 426/86.

4. Τα ιδιαίτερα μέτρα για τη σουλτανίνα, την κορινθιακή σταφίδα και τα ξηρά σύκα, τα οποία προβλέπονται στο άρθρο 8 παράγραφος 4 του κανονισμού (ΕΟΚ) αριθ. 426/86.

5. Η ενίσχυση στην αποθεματοποίηση και η χρηματική αντιστάθμιση για τη σουλτανίνα, την κορινθιακή σταφίδα και τα ξηρά σύκα, οι οποίες προβλέπονται στο άρθρο 8 παράγραφοι 5 και 6 του κανονισμού (ΕΟΚ) αριθ. 426/86.

VII. ΑΜΠΕΛΟΟΙΝΙΚΟΣ ΤΟΜΕΑΣ

1. Οι ενισχύσεις στην μακροπρόθεσμη ιδιωτική αποθεματοποίηση του επιτραπέζιου οίνου, του γλεύκους σταφυλών, του συμπυκνωμένου γλεύκους σταφυλών και του ανακαθαρισθέντος συμπυκνωμένου γλεύκους σταφυλών, που προβλέπονται στο άρθρο 32 του κανονισμού (ΕΟΚ) αριθ. 822/87.

2. Η ενίσχυση στην αποθήκευση των επιτραπέζιων οίνων, που προβλέπεται στο άρθρο 34 του κανονισμού (ΕΟΚ) αριθ. 822/87.

3. Η χορηγούμενη ενίσχυση καθώς και το χρηματοδοτούμενο από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων, μέρος των δαπανών που βαρύνουν τους οργανισμούς παρέμβασης, στο πλαίσιο των αποστάξεων, που προβλέπονται στα άρθρα 35 και 36 του κανονισμού (ΕΟΚ) αριθ. 822/87.

4. Το κόστος που απορρέει από τα μέτρα που προβλέπονται για τη διάθεση των προϊόντων των αποστάξεων που προβλέπονται στα άρθρα 35 και 36, τα οποία λαμβάνονται σε εφαρμογή του άρθρου 37 του κανονισμού (ΕΟΚ) αριθ. 822/87.

5. Η ενίσχυση που καταβάλλεται για την προληπτική απόσταξη που προβλέπεται στο άρθρο 38 του κανονισμού (ΕΟΚ) αριθ. 822/87.

6. Η ενίσχυση που χορηγείται δυνάμει της υποχρεωτικής απόσταξης των επιτραπέζιων οίνων, η οποία προβλέπεται στο άρθρο 39 του κανονισμού (ΕΟΚ) αριθ. 822/87.

7. Η αγορά αλκοόλης που λαμβάνεται δυνάμει της απόσταξης, που προβλέπεται στο άρθρο 39 του κανονισμού (ΕΟΚ) αριθ. 822/87 και η διάθεση του γλεύκους που αναλαμβάνεται από τον οργανισμό παρέμβασης σε εφαρμογή του άρθρου 40 του κανονισμού (ΕΟΚ) αριθ. 822/87.

8. Η απόσταξη στήριξης των επιτραπέζιων οίνων και κάθε κατάλληλο μέτρο στήριξης, τα οποία προβλέπονται στο άρθρο 41 του κανονισμού (ΕΟΚ) αριθ. 822/87.

9. Τα συμπληρωματικά μέτρα που αφορούν αποκλειστικά τους κατόχους συμφωνητικών μακροπρόθεσμης αποθεματοποίησης, που προβλέπονται στο άρθρο 42 του κανονισμού (ΕΟΚ) αριθ. 822/87.

10. Η ενίσχυση για τα συμπυκνωμένα γλεύκη σταφυλών και τα ανακαθαρισθέντα συμπυκνωμένα γλεύκη σταφυλών που χρησιμοποιούνται για την αύξηση του αλκοολικού τίτλου, που προβλέπεται στο άρθρο 45 παράγραφος 1 του κανονισμού (ΕΟΚ) αριθ. 822/87.

11. Η ενίσχυση για τη χρησιμοποίηση στη διατροφή των ζώων συμπυκνωμένου γλεύκους σταφυλιών που παράγεται στην Κοινότητα και που προβλέπεται στο άρθρο 45 παράγραφος 4 του κανονισμού (ΕΟΚ) αριθ. 822/87 (αμπελουργικές εμπορικές περίοδοι 1988/89, 1989/90 και 1990/91).

12. Η ενίσχυση για το γλεύκος σταφυλών και το συμπυκνωμένο γλεύκος σταφυλών που χρησιμοποιούνται για την επεξεργασία χυμού σταφυλών, British wines και Irish wines και άλλων ομοειδών ποτών, προβλέπεται στο άρθρο 46 του κανονισμού (ΕΟΚ) αριθ. 822/87.

13. Το μέρος της ενίσχυσης στη χρησιμοποίηση γλεύκους σταφυλών και συμπυκνωμένου γλεύκους σταφυλών για την παρασκευή χυμού σταφυλών, που προορίζεται για την οργάνωση διαφημιστικών εκστρατειών και το οποίο προβλέπεται στο άρθρο 46 παράγραφος 4 του κανονισμού (ΕΟΚ) αριθ. 822/87.

14. Τα μέτρα για την ενθάρρυνση της εφαρμογής άλλων μέσων εκτός από την απόσταξη, τα οποία προβλέπονται στο άρθρο 48 του κανονισμού (ΕΟΚ) αριθ. 822/87 (λήξη: αμπελουργική περίοδος 1988/89).

15. Τα μέτρα για την ενθάρρυνση της διεύρυνσης των αγορών επιτραπέζιων οίνων, τα οποία προβλέπονται στο άρθρο 49 του κανονισμού (ΕΟΚ) αριθ. 822/87.

16. Τα μέτρα παρέμβασης για τα άλλα προϊόντα εκτός από τον επιτραπέζιο οίνο, που προβλέπονται στο άρθρο 51 του κανονισμού (ΕΟΚ) αριθ. 822/87.

17. Τα μέτρα παρέκκλισης συνεπεία θεομηνιών, που προβλέπονται στο άρθρο 78 του κανονισμού (ΕΟΚ) αριθ. 822/87.

18. Τα ρυθμιστικά ποσά που χορηγούνται κατά τις συναλλαγές ορισμένων προϊόντων του αμπελοοινικού τομέα μεταξύ της Κοινότητας των Δέκα και της Ισπανίας, τα οποία προβλέπονται στο άρθρο 123 της πράξης προσχώρησης του 1985 και στον κανονισμό (ΕΟΚ) αριθ. 480/86.

19. Τα ρυθμιστικά ποσά που χορηγούνται κατά τις συναλλαγές ορισμένων προϊόντων του αμπελοοινικού τομέα της Κοινότητας των Δέκα και της Πορτογαλίας, τα οποία προβλέπονται στο άρθρο 338 της πράξης προσχώρησης του 1985.

20. Το 90 % της αντιστάθμισης που καταβάλλεται ανά εκτάριο αμπελώνα που έχει υποστεί εκρίζωση, το οποίο προβλέπεται στο άρθρο 1 παράγραφος 2 στοιχείο γ) του κανονισμού (ΕΟΚ) αριθ. 777/85, σε εφαρμογή του άρθρου 9 παράγραφος 3 του ίδιου κανονισμού (αμπελουργικές περίοδοι 1985/86 έως 1987/88).

21. Το τμήμα που χρηματοδοτείται από το ΕΓΤΠΕ, τμήμα Εγγυήσεων, των δαπανών που βαρύνουν τα κράτη μέλη βάσει του κανονισμού (ΕΟΚ) αριθ. 1442/88 (χορήγηση πριμοδοτήσεων οριστικής εγκατάλειψης των αμπελουργικών εκτάσεων) (αμπελουργικές περίοδοι 1988/89 έως 1995/96).

VIII. ΤΟΜΕΑΣ ΑΚΑΤΕΡΓΑΣΤΟΥ ΚΑΠΝΟΥ

1. Η πριμοδότηση για τον καπνό που προβλέπεται στα άρθρα 3 και 4 του κανονισμού (ΕΟΚ) αριθ. 727/70.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης, κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 727/70.

ΙΧ. ΛΟΙΠΟΙ ΤΟΜΕΙΣ Ή ΓΕΩΡΓΙΚΑ ΠΡΟΪΟΝΤΑ

Α. Σπόροι προς σπορά

Η ενίσχυση στην παραγωγή που προβλέπεται στο άρθρο 3 του κανονισμού (ΕΟΚ) αριθ. 2358/71.

Β. Λυκίσκος

Η ενίσχυση στην παραγωγή που προβλέπεται στο άρθρο 12 του κανονισμού (ΕΟΚ) αριθ. 1696/71. Χ. ΤΟΜΕΑΣ ΓΑΛΑΚΤΟΣ ΚΑΙ ΓΑΛΑΚΤΟΚΟΜΙΚΩΝ ΠΡΟΪΟΝΤΩΝ

Α. Αποκορυφωμένο γάλα και αποκορυφωμένο γάλα σε σκόνη

1. Οι αγορές αποκορυφωμένου γάλακτος σε σκόνη και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 7 παράγραφος 1 και παράγραφος 2 πρώτο εδάφιο του κανονισμού (ΕΟΚ) αριθ. 804/68.

2. Τα ειδικά μέτρα που λαμβάνονται για το αποκορυφωμένο γάλα σε σκόνη, τα οποία αναφέρονται στο άρθρο 7 παράγραφος 2 δεύτερο εδάφιο του κανονισμού (ΕΟΚ) αριθ. 804/68.

3. Οι ενισχύσεις για την ιδιωτική αποθεματοποίηση αποκορυφωμένου γάλακτος σε σκόνη που προβλέπονται στο άρθρο 7 παράγραφος 3 του κανονισμού (ΕΟΚ) αριθ. 804/68.

4. Οι ενισχύσεις για το αποκορυφωμένο γάλα και για το αποκορυφωμένο γάλα σε σκόνη που χρησιμοποιούνται για τη διατροφή των ζώων, οι οποίες προβλέπονται στο άρθρο 10 του κανονισμού (ΕΟΚ) αριθ. 804/68.

5. Οι ενισχύσεις για το αποκορυφωμένο γάλα που παράγεται στην Κοινότητα και υφίσταται μεταποίηση σε τυρίνη ή τυρινικά άλατα, οι οποίες προβλέπονται στο άρθρο 11 του κανονισμού (ΕΟΚ) αριθ. 804/68.

Β. Βούτυρο και κρέμα γάλακτος

1. Οι αγορές βουτύρου και οι παρεπόμενες ενέργειες που πραγματοποιούνται από τον οργανισμό παρέμβασης κατ' εφαρμογή του άρθρου 6 παράγραφος 1 και παράγραφος 3 πρώτο εδάφιο του κανονισμού (ΕΟΚ) αριθ. 804/68.

2. Οι ενισχύσεις για την ιδιωτική αποθεματοποίηση βουτύρου και κρέμας γάλακτος που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 804/68.

3. Τα ειδικά μέτρα που λαμβάνονται για το βούτυρο δημόσιας αποθεματοποίησης, τα οποία προβλέπονται στο άρθρο 6 παράγραφος 3 δεύτερο εδάφιο πρώτη περίοδος του κανονισμού (ΕΟΚ) αριθ. 804/68.

4. Τα ειδικά μέτρα διάθεσης βουτύρου και κρέμας γάλακτος που προβλέπονται στο άρθρο 6 παράγραφος 3 δεύτερη περίοδος του κανονισμού (ΕΟΚ) αριθ. 804/68.

Γ. Τυριά

1. Οι αγορές τυριών Grana Padano και Parmigiano Reggiano και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 8 παράγραφος 1 και παράγραφος 2 πρώτο εδάφιο του κανονισμού (ΕΟΚ) αριθ. 804/68.

2. Τα ειδικά μέτρα για τα τυριά Grana Padano και Parmigiano Reggiano, που αναφέρονται στο άρθρο 8 παράγραφος 2 δεύτερο εδάφιο του κανονισμού (ΕΟΚ) αριθ. 804/68.

3. Οι ενισχύσεις για την ιδιωτική αποθεματοποίηση των τυριών Grana Padano, Parmigiano Reggiano και Provolone, που προβλέπονται στο άρθρο 8 παράγραφος 3 του κανονισμού (ΕΟΚ) αριθ. 804/68.

4. Τα μέτρα παρέμβασης για τα τυριά διατήρησης που προβλέπονται στο άρθρο 9 του κανονισμού (ΕΟΚ) αριθ. 804/68.

Δ. Λοιπά μέτρα

1. Συμπληρωματική εισφορά που προβλέπεται στο άρθρο 5γ του κανονισμού (ΕΟΚ) αριθ. 804/68.

2. Τα μέτρα που ελήφθησαν στο πλαίσιο του άρθρου 7α του κανονισμού (ΕΟΚ) αριθ. 804/68.

3. Τα μέτρα που λαμβάνονται για τη διευκόλυνση της διάθεσης των πλεονασμάτων των γαλακτοκομικών προϊόντων ή για την αποφυγή της σύστασης νέων πλεονασμάτων, τα οποία προβλέπονται στο άρθρο 12 του κανονισμού (ΕΟΚ) αριθ. 804/68.

4. Τα κατ' εξαίρεση μέτρα στήριξης της αγοράς, τα οποία προβλέπονται στο άρθρο 22α του κανονισμού (ΕΟΚ) αριθ. 804/68.

5. Η κοινοτική ενίσχυση που χορηγείται για την εκχώρηση γαλακτοκομικών προϊόντων, η οποία προβλέπεται στο άρθρο 26 του κανονισμού (ΕΟΚ) αριθ. 804/68.

6. Οι πριμοδοτήσεις για τη μη εμπορία του γάλακτος και των γαλακτοκομικών προϊόντων (πριμοδότηση μη εμπορίας) και τη μεταποίηση του ζωικού κεφαλαίου γαλακτοπαραγωγής σε ζωικό κεφάλαιο κρεατοπαραγωγής (πριμοδότηση μετατροπής), που προβλέπονται στο άρθρο 1 του κανονισμού (ΕΟΚ) αριθ. 1078/77 (1).

7. Η εισφορά συνυπευθυνότητας και τα μέτρα για τη διεύρυνση των αγορών στον τομέα του γάλακτος και των γαλακτοκομικών προϊόντων, δυνάμει των άρθρων 1 και 4 του κανονισμού (ΕΟΚ) αριθ. 1079/77.

8. Η αποζημίωση για την οριστική παύση της γαλακτοκομικής παραγωγής, η οποία προβλέπεται στο άρθρο 1 του κανονισμού (ΕΟΚ) αριθ. 1336/86.

9. Το μέρος των ποσών που προβλέπονται στο παράρτημα ΙΙ του κανονισμού (ΕΟΚ) αριθ. 1336/86, που παραμένει διαθέσιμο και χρησιμοποιείται σύμφωνα με το άρθρο 2 παράγραφος 5 δεύτερο και τρίτο εδάφιο αυτού του κανονισμού.

10. Η χρηματοδότηση της δράσης, που προβλέπεται στο άρθρο 2 παράγραφος 1 και στο άρθρο 4 τρίτο εδάφιο του κανονισμού (ΕΟΚ) αριθ. 775/87.

11. Τα μέτρα που προβλέπονται στο άρθρο 1 παράγραφος 3 στοιχείο β) του κανονισμού (ΕΟΚ) αριθ. 777/87, τα οποία τέθηκαν σε εφαρμογή.

ΧΙ. ΤΟΜΕΑΣ ΒΟΕΙΟΥ ΚΡΕΑΤΟΣ

1. Η ειδική πριμοδότηση που προβλέπεται στο άρθρο 4α του κανονισμού (ΕΟΚ) αριθ. 805/68.

2. Οι ενισχύσεις για ιδιωτική αποθεματοποίηση που προβλέπονται στο άρθρο 5 παράγραφος 1 στοιχείο α) του κανονισμού (ΕΟΚ) αριθ. 805/68.

3. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή των άρθρων 5, 6 και 7 του κανονισμού (ΕΟΚ) αριθ. 805/68.

4. Τα εξαιρετικά μέτρα στήριξης της αγοράς που προβλέπονται στο άρθρο 23 του κανονισμού (ΕΟΚ) αριθ. 805/68.

5. Η πριμοδότηση για τη διατήρηση αγέλης αγελάδων γαλακτοπαραγωγής, που προβλέπεται στα άρθρα 1 και 3 του κανονισμού (ΕΟΚ) αριθ. 1357/80, όπως τροποποιήθηκε τελευταία από το άρθρο 1 του κανονισμού (ΕΟΚ) αριθ. 573/89.

6. Η ενίσχυση για τη μετακίνηση των βοοειδών στην Ελλάδα, η οποία προβλέπεται στο άρθρο 1 του κανονισμού (ΕΟΚ) αριθ. 764/85.

ΧΙΙ. ΤΟΜΕΑΣ ΠΡΟΒΕΙΟΥ ΚΑΙ ΑΙΓΕΙΟΥ ΚΡΕΑΤΟΣ

1. Η πριμοδότηση στους παραγωγούς προβείου κρέατος για να αντισταθμιστεί η απώλεια εισοδήματος, που προβλέπεται στο άρθρο 5 του κανονισμού (ΕΟΚ) αριθ. 1837/80.

2. Οι ενισχύσεις για ιδιωτική αποθεματοποίηση που προβλέπονται στο άρθρο 6 παράγραφος 1 στοιχείο α) και στο άρθρο 7 παράγραφος 1 του κανονισμού (ΕΟΚ) αριθ. 1837/80.

3. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 6 παράγραφος 1 στοιχείο β) και του άρθρου 7 παράγραφος 2 του κανονισμού (ΕΟΚ) αριθ. 1837/80.

4. Η μεταβλητή πριμοδότηση για σφαγή προβατοειδών που προβλέπεται στο άρθρο 9 παράγραφος 1 του κανονισμού (ΕΟΚ) αριθ. 1837/80, καθώς και το ισοδύναμο εισπραττόμενο ποσό που προβλέπεται στο άρθρο 9 παράγραφος 3 του ίδιου κανονισμού.

5. Τα εξαιρετικά μέτρα στήριξης της αγοράς που προβλέπονται στο άρθρο 22 του κανονισμού (ΕΟΚ) αριθ. 1837/80.

6. Η ενίσχυση για τη μετακίνηση προβάτων και αιγών στην Ελλάδα, η οποία προβλέπεται στο άρθρο 1 του κανονισμού (ΕΟΚ) αριθ. 764/85.

ΧΙΙΙ. ΤΟΜΕΑΣ ΧΟΙΡΕΙΟΥ ΚΡΕΑΤΟΣ

1. Οι ενισχύσεις για ιδιωτική αποθεματοποίηση, που προβλέπονται στο άρθρο 3 πρώτο εδάφιο πρώτη περίπτωση του κανονισμού (ΕΟΚ) αριθ. 2759/75.

2. Οι αγορές και οι παρεπόμενες ενέργειες που πραγματοποιούνται από οργανισμό παρέμβασης κατ' εφαρμογή του άρθρου 3 πρώτο εδάφιο δεύτερη περίπτωση καθώς και των άρθρων 4, 5, 6 και 20 του κανονισμού (ΕΟΚ) αριθ. 2759/75.

3. Οι ενισχύσεις για ιδιωτική αποθεματοποίηση, οι οποίες βασίζονται στο άρθρο 20 του κανονισμού (ΕΟΚ) αριθ. 2759/75.

XIV. ΚΟΙΝΕΣ ΔΙΑΤΑΞΕΙΣ ΓΙΑ ΠΕΡΙΣΣΟΤΕΡΟΥΣ ΤΟΜΕΙΣ

1. Οι μειώσεις της αξίας των γεωργικών προϊόντων που αγοράζονται στη δημόσια παρέμβαση και προβλέπονται στο άρθρο 8 του κανονισμού (ΕΟΚ) αριθ. 1883/78.

2. Τα νομισματικά εξισωτικά ποσά που εισπράττονται και χορηγούνται στις συναλλαγές μεταξύ κρατών μελών, κατ' εφαρμογή του κανονισμού (ΕΟΚ) αριθ. 1677/85.

3. Τα εξισωτικά ποσά «προσχώρησης» που χορηγούνται στις συναλλαγές μεταξύ της Κοινότητας των Δέκα και της Ισπανίας, σε εφαρμογή των άρθρων 72 και 74 της πράξης προσχώρησης του 1985.

4. Τα εξισωτικά ποσά «προσχώρησης» που χορηγούνται στις συναλλαγές μεταξύ της Κοινότητας των Δέκα και της Πορτογαλίας σε εφαρμογή των άρθρων 240 και 242 της πράξης προσχώρησης του 1985.

5. Η χρηματοδότηση που προβλέπεται στο άρθρο 4 του κανονισμού (ΕΟΚ) αριθ. 3730/87, των δαπανών που απορρέουν από τις ενέργειες, οι οποίες πραγματοποιούνται σύμφωνα με τον κανονισμό (ΕΟΚ) αριθ. 3730/87 (παράδοση σε ορισμένες οργανώσεις τροφίμων που προέρχονται από τα αποθέματα παρέμβασης και προορίζονται να διατεθούν στα πλέον άπορα άτομα στην Κοινότητα).

XV. ΤΟΜΕΑΣ ΠΡΟΪΟΝΤΩΝ ΑΛΙΕΙΑΣ

1. Η χρηματική αντιστάθμιση που χορηγείται από τα κράτη μέλη στις οργανώσεις παραγωγών, η οποία προβλέπεται στο άρθρο 13 του κανονισμού (ΕΟΚ) αριθ. 3796/81.

2. Η πριμοδότηση μεταφοράς που προβλέπεται στο άρθρο 14 παράγραφος 1 του κανονισμού (ΕΟΚ) αριθ. 3796/81.

3. Η πριμοδότηση για την αποθεματοποίηση των γαρίδων και των καραβίδων Tourteau, η οποία προβλέπεται στο άρθρο 14α του κανονισμού (ΕΟΚ) αριθ. 3796/81.

4. Η κατ' αποκοπή ενίσχυση που προβλέπεται στο άρθρο 14β του κανονισμού (ΕΟΚ) αριθ. 3796/81.

5. Οι ενισχύσεις στην ιδιωτική αποθεματοποίηση που προβλέπονται στο άρθρο 16 του κανονισμού (ΕΟΚ) αριθ. 3796/81. 6. Η εξισωτική αποζημίωση που χορηγείται στις οργανώσεις παραγωγών τόνου της Κοινότητας, η οποία προβλέπεται στο άρθρο 17α του κανονισμού (ΕΟΚ) αριθ. 3796/81.

7. Η εξισωτική αποζημίωση που χορηγείται στις οργανώσεις παραγωγών σολομών και αστακών της Κοινότητας, η οποία προβλέπεται στο άρθρο 18 του κανονισμού (ΕΟΚ) αριθ. 3796/81.

8. Οι εξισωτικές αποζημιώσεις για τις οργανώσεις παραγωγών σαρδελών, που προβλέπονται στα άρθρα 171 και 358 της πράξης προσχώρησης της Ισπανίας και της Πορτογαλίας καθώς και στα άρθρα 2 και 3 του κανονισμού (ΕΟΚ) αριθ. 3117/85.

XVI. ΜΕΤΡΑ ΣΤΑ ΟΠΟΙΑ ΕΠΕΞΕΤΑΘΗ, ΤΗΡΟΥΜΕΝΩΝ ΤΩΝ ΑΝΑΛΟΓΙΩΝ, Η ΕΦΑΡΜΟΓΗ ΤΩΝ ΔΙΑΤΑΞΕΩΝ ΤΟΥ ΚΑΝΟΝΙΣΜΟΥ (ΕΟΚ) αριθ. 729/70

Η ενίσχυση για το μη εκκοκκισμένο βαμβάκι, που προβλέπεται στο άρθρο 5 του κανονισμού (ΕΟΚ) αριθ. 2169/81.

XVII. ΔΙΑΤΑΞΕΙΣ ΜΗ ΑΝΑΦΕΡΟΜΕΝΕΣ ΕΙΔΙΚΑ ΣΤΟΥΣ ΠΡΟΑΝΑΦΕΡΘΕΝΤΕΣ ΤΟΜΕΙΣ

Το μερίδιο που αναλογεί στο ΕΓΤΠΕ, τμήμα Εγγυήσεων, (50 %) στη χρηματοδότηση των δαπανών που πραγματοποιούνται από τα κράτη μέλη στο πλαίσιο των ενεργειών που προβλέπονται στο άρθρο 1α του κανονισμού (ΕΟΚ) αριθ. 797/85 (προσωρινή παύση της καλλιέργειας των αροσίμων γαιών) και σύμφωνα με τις διατάξεις του άρθρου 1 παράγραφοι 1 και 2 του εν λόγω κανονισμού.

(1) Η χρηματοδότηση των πριμοδοτήσεων αυτών εξασφαλίζεται σε ποσοστό 60 % από το τμήμα Εγγυήσεων του ΕΓΤΠΕ.